section_heading: Usponi i padovi (1980. – 1983.)
paragraph_text: U sezoni 1982./83., Johnson je u prosjeku postizao 16.8 poena, 8.6 skokova i 10.5 asistencija, te je po prvi puta u karijeri izabran u All-NBA prvu petorku. Lakersi su ponovo stigli do finala i treći puta u zadnje četiri godine igrali protiv Sixersa. U Sixerse je stigao Moses Malone i on je zajedno s Ervingom vodio momčad od naslova prvaka, a Malone je proglašen najkorisnijim igračem finala. Razlozi poraza Lakersa leže i u tome da su im glavni igrači poput Norma Nixona, Jamesa Worthya i Boba McAdooa bili ozljeđeni. Tijekom finalne serije u prosjeku je postizao 19.0 poena, 7.8 skokova i 12.5 asistencija po utakmici.